**ประชาสัมพันธ์การรับลงทะเบียนเบี้ยความพิการ**

**ขององค์กรปกครองส่วนท้องถิ่น ประจำปีงบประมาณ พ.ศ.๒๕๕๗🖒🖒🖒🖒🖒🖒🖒🖒🖒🖒🖒🖒**

ภายในเดือนพฤศจิกายนนี้

**องค์การบริหารส่วนตำบลหนองปรือ ขอเชิญชวนให้คนพิการที่มีความประสงค์ ขอรับเงินเบี้ยความพิการที่ยังไม่ได้ลงทะเบียนหรือย้ายทะเบียนบ้านมาใหม่ ยื่นคำขอขึ้นทะเบียนเพื่อขอรับเงินเบี้ยความพิการ ณ องค์การบริหารส่วนตำบลหนองปรือ**

**\*\*\*\*(ระหว่างวันที่ ๑ – ๓๐ พฤศจิกายน ๒๕๕๕)\*\*\*\***

**เพื่อที่จะได้รับเงินเบี้ยความพิการ ในปีงบประมาณ พ.ศ.๒๕๕๗ ซึ่งจะได้รับเงินตั้งแต่วันที่ ๑ ตุลาคม ๒๕๕๖ เป็นต้นไป**

โดยนำเอกสารหลักฐานประกอบแบบคำขอลงทะเบียนขอรับเงินเบี้ยความพิการ ดังนี้

👉๑.บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ

👉๒.ทะเบียนบ้าน

👉๓.สมุดบัญชีเงินฝากธนาคาร สำหรับกรณีที่ผู้ขอรับเงินเบี้ยความพิการประสงค์ขอรับเงินเบี้ยความพิการผ่านธนาคาร

ทั้งนี้ สามารถยื่นได้ด้วยตนเอง หรือมอบหมายให้ผู้ดูแลยื่นคำขอแทนโดยหลักฐานการเป็นผู้แทนดังกล่าว โดยให้ผู้ที่เชื่อถือได้รับรองสถานะของ คนพิการ แต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย

**สอบถามโทร.๐๘๑-๖๙๑๕๑๕๑,**

**๐๗๕-๒๘๔๗๕๗**



**ประชาสัมพันธ์การรับเบี้ยยังชีพผู้สูงอายุของ**

**องค์กรปกครองส่วนท้องถิ่น ประจำปีงบประมาณ พ.ศ. ๒๕๕๗**

**ภายในเดือนพฤศจิกายนนี้**

องค์การบริหารส่วนตำบลหนองปรือ **ขอเชิญชวน**ให้ผู้สูงอายุที่จะมีอายุครบ ๖๐ ปีบริบูรณ์ นับถึงวันที่ ๓๐ กันยายน ๒๕๕๗ หรือผู้ที่เกิดก่อนวันที่ ๑ ตุลาคม ๒๔๙๖ หรือผู้ที่มีอายุครบ ๖๐ ปีบริบูรณ์แล้วและมีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุหรือ ผู้ที่ได้ย้ายทะเบียนบ้านมาใหม่ ซึ่งไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงาน ของรัฐ รัฐวิสาหกิจหรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ ในปี งบประมาณ พ.ศ. ๒๕๕๗ (ตุลาคม ๒๕๕๖ ถึง กันยายน ๒๕๕๗)

ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่วันที่ ๑ พฤศจิกายน ถึงวันที่ ๓๐ พฤศจิกายน ๒๕๕๕ ด้วยตนเองหรือมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ องค์การบริหารส่วนตำบลหนองปรือ

 **เพื่อจะได้รับเงินเบี้ยยังชีพในปีงบประมาณ พ.ศ.๒๕๕๗ ตั้งแต่ ๑ ตุลาคม ๒๕๕๖ เป็นต้นไป โดยเตรียมเอกสารหลักฐาน ดังนี้**

**🗈๑.บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายฉบับจริงพร้อมสำเนา ๑ ฉบับ**

**🗈๒.ทะเบียนบ้านฉบับจริงพร้อมสำเนา ๑ ฉบับ**

**🗈๓.สมุดบัญชีเงินฝากธนาคารกรุงไทย(สาขากะปาง)พร้อมสำเนา สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร ๑ ฉบับ**

*ยายกับตาจะไปลงทะเบียนแล้วนะจ๊ะ*

